KS Daily View วันที่ 28 เม.ย. 2022
28 เมษายน 2565

KS Daily View 28.04.2022 >>> ดอลลาร์แข็งค่าในรอบ 5 ปี/ ตลาดหุ้นโลกแกว่งตัว บาทอ่อนค่า/ SET วันนี้าด 1660-1666 หุ้นแนะนำ CHAYO
ต่างประเทศ : ตลาดหุ้นต่างประเทศหลังจากปรับฐานตั้งแต่ในช่วงต้นอาทิตย์ แต่เมื่อวานเริ่มแกว่งตัว(Dow Jones และ S&P500 0.2%DoD, Nasdaq -0.01% เช้านี้ตลาดหุ้นเอเซีย อาทิ เกาหลีใต้, ญี่ปุ่น 0.3%) โดยประเด็นที่ตลาดให้น้ำหนัก สงครามรัสเซีย-ยูเครนยังต้องติดตาม เพราะตลาดกังวลจะพัฒนาเป็นสงครามนิวเคลียร์ และล่าสุด รัสเซียประกาศจะหยุดส่งก๊าซธรรมชาติให้กับโปแลนด์,บัลแกเรีย, ฝั่งจีน Covid ยังแพร่ระบาด ส่วนเรื่อง Fed สัปดาห์นี้ไม่มีประเด็นบวกหรือลบ และมีผลต่อตลาดหุ้นโลก เนื่องจากเป็นช่วงไม่มีการแสดงความเห็นจากคณะกรรมการ(Fed) เพราะเป็นช่วง Blackout Period KS คาดสัปดาห์หน้าใกล้การประชุม Fed วันที่ 3-4 พ.ค. ประเด็น Fed จะกลับมามีผลและทำให้ตลาดหุ้นผันผวนอีกครั้ง เพราะในการประชุมรอบนี้ Fed จะขึ้นอัตราดอกเบี้ย 50 bps และเริ่มแผน QT ครั้งแรกวงเงิน 9.5 หมื่นล้าน$ต่อเดือน อย่างไรก็ตามหากเป็นไปตามที่ตลาดคาดคือ ไม่มี Surprise ในการทำนโยบายการเงิน เชื่อว่าอาจจะเห็น Buy on fact โดยวันนี้ประเด็นที่ต้องติดตามคือ ตัวเลข GDP 1Q22 ของสหรัฐฯ (Adv) คาด +1.1% QoQ
อัตราแลกเปลี่ยน : สกุลเงิน Dollar ล่าสุด แข็งค่าสูงสุดในรอบ 5 ปีอยู่ที่ 103.13 จุด ผลจากค่าเงิน ยูโร, หยวน อ่อนค่าพร้อมๆกัน เนื่องจากยุโรปได้รับผลกระทบกับสงครามรัสเซีย-ยูเครน, จีนเผชิญ Covid ยังระบาดและยืดเยื้อนานกว่าคาด KS ประเมินระยะสั้นยังเป็นปัจจัยหนุนให้เงินบาทมีแนวโน้มอ่อนค่าต่อในระยะสั้น ล่าสุด เช้านี้อยู่ที่ 34.37 บาท หรืออ่อนค่าราว 3.3%ในช่วง 1 เดือนที่ผ่านมา (เงินบาทในอดีตเคยอ่อนค่าสูงสุด 36.6 บาทในช่วงเดือน ก.ย.ปี 2558 แต่ในรอบนี้ KS ประเมินว่าระยะสั้นเงินบาทไม่น่าอ่อนค่าแรงไป 36 บาทเหมือนในอดีต เพราะ 1.) เดือน พ.ค. ไทยเปิดประเทศ ยกเลิก Test&GO คาดนักท่องเที่ยวมีแนวโน้มเพิ่มขึ้นจะหนุนเงินไหลเข้า และบวกต่อดุลบริการ 2.) Dollar Index ปัจจุบันติดแนวต้านสำคัญ 103-104 จุด ถึง 3 ครั้งและไม่ผ่าน 3.) KS คาดเงินบาทที่ผ่านมาอ่อนค่าขึ้นมาเร็วเกินคาดจะชะลอการอ่อนค่าแรง โดยรวมเงินบาทวันนี้ที่ยังอ่อนค่าจะบวกกับกลุ่มหุ้นส่งออก (ASIAN, SAPPE SVI GFPT ยังแนะนำเก็งกำไร ) แต่จะ Sentiment ลบต่อกลุ่มโรงไฟฟ้า อาทิ (BGRIM, EGCO, GULF)
ในประเทศ : KS ประเมินหุ้นไทยวันนี้จะแกว่งตัวในกรอบแคบๆ โดยประเมินยังคงมุมมองประเมินแนวรับสำคัญ หากตลาดปรับฐานแรง คือ 1630/1610 จุด เป็นจุดทยอยสะสม โดยประเด็นที่ติดตามในช่วงนี้คือ 1.) ติดตามการรายงานงบงวด 1Q22 อาทิ PTTEP คาดกำไร 1 หมื่นล้านบาท -6%QoQ -13%YoY ในส่วนงบ 1Q22 โดยรวมทั้งหมด KS คาดกำไรรวมจะเติบโต 5% QoQ and 4% YoY นำโดยกลุ่มธนาคาร กลุ่มพลังงาน,ค้าปลีก, โรงพยาบาล ท่องเที่ยวและอิเล็กทรอนิกส์ KS มองไปที่ Outllook ไตรมาส 2 ประเมินหุ้นที่มีแนวโน้มกำไรจะดีต่อ คือ PTTEP, CPALL, BH, BDMS, PR9, AWC, CENTEL, MINT, SHR, AOT, CPN, DTAC, PSL, RBF, TVO, EPG แนะนำหาจังหวะลงทุน 2.)ติดตามการเดินหน้าผ่อนคลายการเปิดประเทศเพิ่มอีก ในเดือน พ.ค. ล่าสุด รัฐบาลเผยหากผ่าน 1 พ.ค.ไป 2 สัปดาห์ ผู้ติดเชื้อ Covid ไม่เพิ่ม อาจเสนอให้ยกเลิกการตรวจ ATK และยกเลิก Thailand Pass ในการเข้าประเทศ เป็นบวกต่อหุ้นเปิดเมือง ท่องเที่ยว และโรงแรม ฯลฯ แต่อีกฝั่งกระทรวงท่องเที่ยวจะมีการจัดเก็บ "ค่าเหยียบแผ่นดิน" 300 บาทต่อคน ชง ครม.สัปดาห์หน้า และคาดประกาศเริ่มใช้ในเดือน มิถุนายน 2565
Theme แนะนำการลงทุน : KS ประเมินว่า Theme แนะนำการลงทุนหลักๆที่คาดจะ Perform ในช่วง 2Q22 และ 2H22 หรือช่วงที่ตลาดหุ้นจะเผชิญปัจจัยกดดันทั้ง Real yields เป็นบวก, ดอกเบี้ยสหรัฐเป็นขาขึ้น Fed ลด Balance Sheet สงครามรัสเซีย-ยูเครนกลับมาปะทุ ฯลฯ คือ 1.) Theme หุ้นคุณภาพ(Quality) อาทิ DCC 2.) หุ้น Anti Commodity อาทิ (CBG, OSP, OR, PTG, EPG, SCGP, BGRIM,GULF, AAV, BA) 3.) Theme Bond Yield คาดผ่านจุด Peak บวกต่อกลุ่มการเงินเช่าซื้อ แนะนำ (MTC, SAWAD, HENG, MICRO CHAYO) 4.) Theme แนวโน้มเงินบาทอ่อนค่า แนะนำหุ้นส่งออก (ASIAN, SAPPE, GFPT, EPG) 5.) Theme หุ้นเปิดเมือง(Reopen) KS ยังชอบ กลุ่มโรงแรม โดยบริษัทที่มี Upside เทียบกับราคาเป้าหมาย คือ SHR(Upside 28%), MINT(Upside 20.2%),CENTEL (Upside5.9%) กลุ่มรถไฟฟ้า ชอบ BEM เป็น 1 ในหุ้นเปิดเมืองที่ราคายังไม่ขึ้น และกลุ่ม ICT แนะนำ DTAC ส่วนกลุ่มแนะนำชะลอการลงุทุน คือ 1.) Global play คือกลุ่ม ปิโตรเคมี,อิเล็กทรอนิกส์ จากความเสี่ยงเศรษฐกิจโลกมีความน่าจะเป้นสูงขึ้นที่เผชิญ ภาวะเศรษฐกิจถดถอย 2.)กลุ่ม Growth ที่ราคาขึ้นเกินพื้นฐาน อย่างไรก็ตามหากสถานการณ์ต่างๆคลีคลาย อาทิ สงครามรัสเซีย-ยูเครนดีขึ้น เห็นจุดจบ ฯลฯ แนะนำสลับกลับมาลงทุนกลุ่มที่แนะนำหลีกเลี่ยง
มุมมองตลาดหุ้น SET วันนี้คาด 1660-1666 หุ้นแนะนำ CHAYO
Top pick : CHAYO (ราคาพื้นฐาน 14.8 บาท) 1.) เราคาดกำไรสุทธิ 1Q22 จะเติบโตอย่างแข็งแกร่ง YoY โดยแรงหนุนจากการรับรู้รายได้ที่สูงขึ้นจากพอร์ต NPL ที่ใหญ่ขึ้น กำไรจากการขายทรัพย์สินรอการขาย (NPA) และรายได้จากการขายที่เพิ่มขึ้นจากชุดตรวจ RT-PCR สำหรับโควิด-19 และคาดกำไรงวด 2-3Q22 จะดีต่อเนื่อง, 2.) ได้ Sentiment บวกจาก Bond Yield ลดลง 3.) กระแสเชิงบวกจาก CHAYO คาดจะมีการลงนามสัญญาร่วมทุนตั้ง JVAMC กับธนาคารเพื่อร่วมกันบริหารหนี้ด้อยคุณภาพ
รายงานตัวเลขเศรษฐกิจ
วันพฤหัสฯ ติดตาม ตัวเลขผลผลิตภาคอุตสาหกรรมของไทยเดือน มี.ค. คาด +2.0% YoY การประชุมของธนาคารกลางญี่ปุ่น(BOJ) คาดคงดอกเบี้ยนโยบายที่ -0.1% ตัวเลข GDP 1Q22 ของสหรัฐฯ (Adv) คาด +1.1% QoQ และตัวเลข Initial jobless claim รายสัปดาห์ของสหรัฐฯ คาด +1.86 แสนคน (เพิ่มขึ้นจากสัปดาห์ก่อนหน้าที่ 1.84 แสนคน)
วันศุกร์ ติดตามตัวเลข GDP 1Q22 ของยูโรโซน คาด +0.3% QoQ และ +5.1% YoY ตัวเลขเงินเฟ้อยูโรโซน เดือน เม.ย. คาด +0.5% MoM และ +7.4% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp